БОСНА И ХЕРЦЕГОВИНА
РЕПУБЛИКА СРПСКА
ОКРУЖНИ СУД У ТРЕБИЊУ
Број: 015-0-Су-24-000-200
Требиње, 09.04.2024. године

На основу одредби члана 48. став 2. и чланова 73., 74. и 76. Закона о судовима Републике Српске („Службени гласник Републике Српске“ број 37/12, 44/15 и 100/17) а у вези са одредбама чланова 31. и 62. Закона о државним службеницима („Службени гласник Републике Српске“ број 118/08, 117/11, 37/12 и 57/16), члана 3.-10. Правилника о јединственим правилима и процедури јавне конкуренције за запошљавање и постављање државних службеника („Службени гласник Републике Српске“ број  68/09, 31/12 и 24/15) те члана 9. Правилника о унутрашњој организацији и систематизацији радних мјеста у Окружном суду у Требињу, број: 015-0-Су-23-000-443 од 04.09.2023. године, предсједник суда расписује 
                                  ЈАВНИ КОНКУРС
                                                   за пријем на радно мјесто
1. Судијски приправник................……………...............… 2 (два) извршиоца
 
ОПИС ПОСЛОВА: 

Судијски приправник обавља приправничку праксу у суду, ради стицања услова за полагање правосудног испита, под надзором предсједника суда, води дневник рада у који свакодневно уноси податке о пословима на којима је радио, и обавља друге послове по налогу предсједника суда.
ОПШТИ УСЛОВИ:
· да је држављанин БиХ - РС,
· да је пунољетан, 
· да има општу здравствену способност,
· да није осуђиван за кривично дјело на безусловну казну затвора, најмање од 6 мјесеци, или за кривично дјело које га чини неподобним за обављање послова у државним органима.
· да није отпуштен из органа управе као резултат дисциплинске мјере на било којем нивоу власти у БиХ три године прије објављивања конкурса.
 
ПОСЕБНИ УСЛОВИ:
· VII степен стручне спреме, завршен правни факултет или дипломирани правник са 240 ЕЦТС бодова.
 
ПОТРЕБНИ ДОКУМЕНТИ: (Оригинал или овјерене копије)
· увјерење о држављанству,
· увјерење о невођењу кривичног поступка,
· увјерење о некажњавању,
· изјаву да није отпуштен из државних органа као резултат дисциплинске мјере,
· диплома правног факултета
Изабрани кандидати ће бити дужни доставити увјерење о општој здравственој способности за обављање послова радног мјеста, након избора кандидата.

Са кандидатима који испуњавају услове конкурса, Комисија за спровођење јавног конкурса обавиће интервју, а о времену и мјесту одржавања тог интервјуа кандидати ће бити благовремено обавјештени. 
 
Након утврђених коначних резултата Комисија ће сачинити коначну Листу успјешних кандидата коју ће доставити предсједнику суда на коначну одлуку. 

 
Предсједник суда доноси одлуку о избору кандидата.

Рок и адреса доставе:
 
Јавни конкурс ће бити објављен на страници овог суда: https://oksud-trebinje.pravosudje.ba/ и у дневном листу „Глас Српске“. Рок за подношење пријаве је 15 дана, од дана објављивања у дневном листу „Глас Српске“.

 
Пријаве за учешће на јавном конкурсу подносе се на прописаном обрасцу Пријава за јавни конкурс коју можете преузети у писарници Окружног суда у Требињу радним данима од 07 до 15 часова или на интернет страници овог суда https://oksud-trebinje.pravosudje.ba/.

Пријаве са траженим документима се могу доставити непосредно Окружном суду у Требињу, путем поште на адресу: Ул. Војводе Степе Степановића бр.18, 89101 Требиње, са назнаком „Јавни конкурс“ или електронским путем скенирано на e mail адресу oksud-trebinje@pravosudje.ba.


Непотпуне, неуредне и неблаговремене пријаве неће се узимати у разматрање.

Документација се враћа само на властити захтјев.
                                                                                              ПРЕДСЈЕДНИК СУДА








      Бојан Стевић


